РЕГЛАМЕНТ (ЕО) № 1128/2009 НА СЪВЕТА
от 20 ноември 2009 година
за отмяна на някои остарели актове на Съвета в областта на общата селскостопанска политика
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 36 и 37 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Подобряването на прозрачността на правото на Общността е основен елемент на стратегията за по-добро законотворчество, която прилагат институциите на Общността. В тази връзка е подходящо да се премахнат от действащото законодателство тези актове, които вече нямат реално действие.
(2)
Регламент (ЕИО) № 2602/69 на Съвета от 18 декември 1969 г. относно запазването на процедурата на управителните комитети (2) е изчерпал своето действие, тъй като съдържанието му е отразено в последващи актове.
(3)
Решение 85/360/ЕИО на Съвета от 16 юли 1985 г. относно преструктурирането на системата за проучвания в селското стопанство в Гърция (3) обхващаше периода от 1986 г. до 1996 г. и следователно е изчерпало своето действие.
(4)
Регламент (ЕИО) № 3570/90 на Съвета от 4 декември 1990 г. относно дерогациите по отношение на статистическите проучвания в селското стопанство в Германия във връзка с обединението на Германия (4) беше предназначен да се прилага по време на преходния период след обединението на Германия и следователно е изчерпал своето действие.
(5)
Регламент (ЕО) № 2611/95 на Съвета от 25 октомври 1995 г. за установяване на възможността за предоставяне на национална помощ като компенсация за загуби на селскостопански приходи, причинени от валутни промени в други държави-членки (5), се отнасяше до възможността за предоставяне на тригодишна помощ, която се нотифицираше преди 30 юни 1996 г., и следователно е изчерпал своето действие.
(6)
Регламент (ЕО) № 1107/2007 на Съвета от 26 септември 2007 г. за дерогация от Регламент (ЕО) № 1782/2003 относно установяване на общи правила за схеми за директно подпомагане в рамките на общата селскостопанска политика и за установяване на някои схеми за подпомагане на земеделски производители по отношение на оставянето под угар за 2008 г. (6) се отнасяше само за 2008 г. и следователно е изчерпал своето действие.
(7)
От съображения за правна сигурност и яснота тези остарели регламенти и решението следва да бъдат отменени,
ПРИЕ НАСТОЯЩИЯ РЕГЛАМЕНТ:
Член 1
1. Регламенти (ЕИО) № 2602/69, (ЕИО) № 3570/90, (ЕО) № 2611/95 и (ЕО) № 1107/2007, както и Решение 85/360/ЕИО се отменят.
2. Отмяната на посочените в параграф 1 регламенти и решение не засяга оставането в сила на актовете на Общността, приети въз основа на тези регламенти и решението.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2009 година.